PMIndiaData/PMIndiaSum huggingface dataset:
ഹിമാചൽ പ്രദേശിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ പ്രധാനമന്ത്രി ആശംസകൾ നേർന്നു

പ്രധാനമന്ത്രി ശ്രീ നരേന്ദ്ര മോദി ഹിമാചൽ പ്രദേശിലെ ജനങ്ങൾക്ക് അവരുടെ സംസ്ഥാന രൂപീകരണ ദിനത്തിൽ ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു: "സമ്പൂർണ സംസ്ഥാന രൂപീകരണ ദിനത്തിൽ ഹിമാചൽ പ്രദേശിലെ എല്ലാ ജനങ്ങൾക്കും ആശംസകൾ നേരുന്നു. പ്രകൃതിയുടെ മടിത്തട്ടിൽ സ്ഥിതി ചെയ്യുന്ന ഈ സംസ്ഥാനം തുടർച്ചയായ പുരോഗതിയുടെ പാതയിൽ മുന്നേറുകയും രാജ്യത്തിന്റെ വികസനത്തിൽ അതിന്റെ പ്രധാന പങ്ക് വഹിക്കുകയും ചെയ്യട്ടെ എന്ന് ഞാൻ ആശംസിക്കുന്നു. "
2ജി എഥനോൾ   പ്ലാന്റ്    പ്രധാനമന്ത്രി  പാനിപ്പത്തിൽ ഓഗസ്റ്റ് 10-ന്  രാജ്യത്തിന് സമർപ്പിക്കും

ലോക ജൈവ ഇന്ധന ദിനത്തോടനുബന്ധിച്ച്, പ്രധാനമന്ത്രി ശ്രീ നരേന്ദ്ര മോദി ഹരിയാനയിലെ പാനിപ്പത്തിൽ രണ്ടാം തലമുറ (2ജി ) എഥനോൾ പ്ലാന്റ് 2022 ഓഗസ്റ്റ് 10 ന് വൈകുന്നേരം 4:30 ന് വീഡിയോ കോൺഫറൻസിലൂടെ രാജ്യത്തിന് സമർപ്പിക്കും. രാജ്യത്ത് ജൈവ ഇന്ധനങ്ങളുടെ ഉൽപ്പാദനവും ഉപയോഗവും വർധിപ്പിക്കുന്നതിനായി ഗവണ്മെന്റ് വർഷങ്ങളായി സ്വീകരിച്ചുവരുന്ന നീണ്ട നടപടികളുടെ ഭാഗമാണ് പ്ലാന്റിന്റെ സമർപ്പണം. ഊർജ മേഖലയെ കൂടുതൽ താങ്ങാനാവുന്നതും, കാര്യക്ഷമവും സുസ്ഥിരവുമാക്കി മാറ്റാനുള്ള പ്രധാനമന്ത്രിയുടെ നിരന്തരമായ ശ്രമത്തിന് അനുസൃതമാണിത്. ഇന്ത്യൻ ഓയിൽ കോർപ്പറേഷൻ ലിമിറ്റഡ് (ഐഒസിഎൽ) 900 കോടി രൂപ ചെലവിലാണ് പാനിപ്പത്ത് റിഫൈനറിക്ക് സമീപം 2 ജി എഥനോൾ പ്ലാന്റ് നിർമ്മിച്ചിരിക്കുന്നത്. അത്യാധുനിക തദ്ദേശീയ സാങ്കേതികവിദ്യയെ അടിസ്ഥാനമാക്കി, പ്രതിവർഷം ഏകദേശം 2 ലക്ഷം ടൺ നെല്ലിന്റെ വൈക്കോൽ ഉപയോഗിച്ച് പ്രതിവർഷം ഏകദേശം 3 കോടി ലിറ്റർ എത്തനോൾ ഉൽപ്പാദിപ്പിക്കുന്നതിലൂടെ ഈ പദ്ധതി ഇന്ത്യയുടെ മാലിന്യത്തിൽ നിന്ന് സമ്പത്ത് ഉദ്യമങ്ങളിൽ ഒരു പുതിയ അധ്യായം രചിക്കും. കാർഷിക-വിള അവശിഷ്ടങ്ങൾക്ക് അന്തിമ ഉപയോഗം സൃഷ്ടിക്കുന്നത് കർഷകരെ ശാക്തീകരിക്കുകയും അവർക്ക് അധിക വരുമാനം സൃഷ്ടിക്കുന്നതിനുള്ള അവസരം നൽകുകയും ചെയ്യും. പ്ലാന്റിന്റെ പ്രവർത്തനത്തിൽ ഏർപ്പെട്ടിരിക്കുന്നവർക്ക്‌ പദ്ധതി നേരിട്ട് തൊഴിൽ നൽകുകയും വൈക്കോൽ മുറിക്കൽ, കൈകാര്യം ചെയ്യൽ, സംഭരണം മുതലായവയ്ക്ക് വിതരണ ശൃംഖലയിൽ പരോക്ഷ തൊഴിലവസരങ്ങൾ സൃഷ്ടിക്കുകയും ചെയ്യും. പദ്ധതിയിൽ ജലം പുറന്തള്ളൽ ഒട്ടും ഉണ്ടാവില്ല. വൈക്കോൽ കത്തിക്കുന്നത് കുറയ്ക്കുന്നതിലൂടെ, പ്രതിവർഷം ഏകദേശം 3 ലക്ഷം ടൺ കാർബൺ ഡൈ ഓക്സൈഡ് ബഹിർഗമനത്തിന് തുല്യമായ ഹരിതഗൃഹ വാതകങ്ങൾ കുറയ്ക്കുന്നതിന് പദ്ധതി സംഭാവന ചെയ്യുന്നു. ഇത് രാജ്യത്ത് പ്രതിവർഷം 63,000 കാറുകൾ റോഡുകളിൽ നിന്ന് ഒഴിവാക്കുന്നതിന് തുല്യമാണ് . –ND–
ഇന്ത്യ മധ്യേഷ്യ ഉച്ചകോടിയുടെ ആദ്യ യോഗത്തിനു തുടക്കംകുറിച്ചുകൊണ്ടു  പ്രധാനമന്ത്രി നടത്തിയ അഭിസംബോധനയുടെ പരിഭാഷ

ബഹുമാന്യരേ, പ്രഥമ ഇന്ത്യ-മധ്യേഷ്യ ഉച്ചകോടിയിലേക്ക് നിങ്ങളേവരെയും ഞാന്‍ സ്വാഗതം ചെയ്യുന്നു. ഇന്ത്യയും മധ്യേഷ്യന്‍ രാജ്യങ്ങളും തമ്മിലുള്ള നയതന്ത്രബന്ധം അര്‍ത്ഥവത്തായ 30 വര്‍ഷം പൂര്‍ത്തിയാക്കിയിരിക്കുകയാണ്. കഴിഞ്ഞ മൂന്നു പതിറ്റാണ്ടിനിടെ നമ്മുടെ സഹകരണം നിരവധി വിജയങ്ങള്‍ കരസ്ഥമാക്കിയിട്ടുണ്ട്. ഇപ്പോള്‍, ഈ നിര്‍ണായകഘട്ടത്തില്‍, വരുംവര്‍ഷങ്ങളിലും നേട്ടങ്ങള്‍ കൊയ്യുന്നതിനുള്ള കാഴ്ചപ്പാടുകള്‍ എങ്ങനെയാകണമെന്നു നാം തീരുമാനിക്കേണ്ടതുണ്ട്. മാറുന്ന ലോകത്ത്, നമ്മുടെ ജനങ്ങളുടെ, പ്രത്യേകിച്ച് യുവതലമുറയുടെ അഭിലാഷങ്ങള്‍ നിറവേറ്റാന്‍ പര്യാപ്തമായ കാഴ്ചപ്പാട്. ബഹുമാന്യരേ, ഉഭയകക്ഷിതലത്തില്‍, എല്ലാ മധ്യേഷ്യന്‍ രാജ്യങ്ങളുമായും ഇന്ത്യക്ക് അടുത്ത ബന്ധമാണുള്ളത്. ബഹുമാന്യരേ, ഇന്ത്യയുടെ ഊര്‍ജ സുരക്ഷയിലെ സുപ്രധാന പങ്കാളിയായി മാറിയിരിക്കുകയാണ് കസാഖിസ്ഥാന്‍. അടുത്തിടെ കസാഖിസ്ഥാനില്‍ നിരവധി ജീവനും സമ്പത്തിനും നഷ്ടമുണ്ടായതില്‍ ഞാന്‍ അനുശോചനം രേഖപ്പെടുത്തുന്നു. ഉസ്‌ബെക്കിസ്ഥാനുമായുള്ള വര്‍ദ്ധിച്ചുവരുന്ന സഹകരണത്തില്‍ ഞങ്ങളുടെ സംസ്ഥാന ഗവണ്‍മെന്റുകളും സജീവപങ്കാളികളാണ്. ഇതില്‍ എന്റെ സ്വന്തം സംസ്ഥാനമായ ഗുജറാത്തും ഉള്‍പ്പെടുന്നു. വിദ്യാഭ്യാസമേഖലയിലും ഉയര്‍ന്ന മേഖലകളെക്കുറിച്ചുള്ള ഗവേഷണത്തിലും കിര്‍ഗിസ്ഥാനുമായി ഞങ്ങള്‍ക്ക് സജീവ പങ്കാളിത്തമുണ്ട്. ആയിരക്കണക്കിന് ഇന്ത്യന്‍ വിദ്യാര്‍ത്ഥികള്‍ അവിടെ പഠിക്കുന്നു. സുരക്ഷാമേഖലയില്‍ താജിക്കിസ്ഥാനുമായി ഞങ്ങള്‍ക്കു ദീര്‍ഘകാല സഹകരണമുണ്ട്. ഞങ്ങള്‍ അതു ശക്തിപ്പെടുത്തിക്കൊണ്ടിരിക്കുകയും ചെയ്യുന്നു. പ്രാദേശിക സമ്പര്‍ക്കസംവിധാന മേഖലയില്‍ തുര്‍ക്ക്‌മെനിസ്ഥാന്‍ ഇന്ത്യന്‍ വീക്ഷണത്തിന്റെ പ്രധാന ഭാഗമാണ്. ഇത് അഷ്ഗാബത്ത് കരാറിലെ നമ്മുടെ പങ്കാളിത്തത്തില്‍നിന്നു വ്യക്തമാണ്. ബഹുമാന്യരേ, പ്രാദേശികസുരക്ഷയുടെ കാര്യത്തില്‍ നമുക്കെല്ലാവര്‍ക്കും ഒരേ ആശങ്കയും ലക്ഷ്യങ്ങളുമാണുള്ളത്. അഫ്ഗാനിസ്ഥാനിലെ സംഭവവികാസങ്ങളില്‍ നാമേവരും ആശങ്കാകുലരാണ്. ഈ സാഹചര്യത്തില്‍, പ്രാദേശികസുരക്ഷയ്ക്കും സ്ഥിരതയ്ക്കും നമ്മുടെ പരസ്പരസഹകരണം അതീവപ്രാധാന്യമര്‍ഹിക്കുന്നു. ബഹുമാന്യരേ, ഇന്നത്തെ ഉച്ചകോടിക്ക് പ്രധാനമായും മൂന്നു ലക്ഷ്യങ്ങളാണുള്ളത്. ഒന്നാമതായി, പ്രാദേശിക സുരക്ഷയ്ക്കും സമൃദ്ധിക്കും ഇന്ത്യയും മധ്യേഷ്യയും തമ്മിലുള്ള സഹകരണം അനിവാര്യമാണെന്ന് വ്യക്തമാക്കല്‍. ഇന്ത്യയുടെ വീക്ഷണകോണില്‍ നിന്ന്, സംയോജിതവും സുസ്ഥിരവുമായ വിപുലീകരിച്ച അയല്‍പക്കത്തെക്കുറിച്ചുള്ള ഇന്ത്യയുടെ കാഴ്ചപ്പാടിന്റെ കേന്ദ്രബിന്ദു മധ്യേഷ്യയാണെന്ന് ഊന്നിപ്പറയാന്‍ ഞാന്‍ ആഗ്രഹിക്കുന്നു. രണ്ടാമത്തെ ലക്ഷ്യം, നമ്മുടെ സഹകരണത്തിനു ഫലപ്രദമായ ഒരു ഘടന നല്‍കുക എന്നതാണ്. ഇതു വിവിധ തലങ്ങളിലും വിവിധ പങ്കാളികള്‍ക്കിടയിലും പതിവ് ഇടപെടലുകളുടെ ഒരു ചട്ടക്കൂട് സ്ഥാപിക്കും. നമ്മുടെ സഹകരണത്തിനായി വികസന രൂപരേഖ സൃഷ്ടിക്കുക എന്നതാണ് മൂന്നാമത്തെ ലക്ഷ്യം. ഇതിലൂടെ അടുത്ത 30 വര്‍ഷത്തേക്ക് പ്രാദേശിക സമ്പര്‍ക്കസംവിധാനത്തിനും സഹകരണത്തിനും സംയോജിത സമീപനം സ്വീകരിക്കാന്‍ നമുക്ക് കഴിയും. ബഹുമാന്യരേ, ഇന്ത്യ-മധ്യേഷ്യ ഉച്ചകോടിയുടെ ആദ്യ യോഗത്തിലേക്ക് ഒരിക്കല്‍ കൂടി ഞാന്‍ നിങ്ങളെ സ്‌നേഹപൂര്‍വ്വം സ്വാഗതം ചെയ്യുന്നു. – ND-
കംഗ്ല നോങ്‌പോക്ക് തോങ്ങ് പാലം തുറന്ന മണിപ്പൂരിലെ ജനങ്ങളെ പ്രധാനമന്ത്രി അഭിനന്ദിച്ചു

മണിപ്പൂരിലെ ഇംഫാൽ നദിക്കു കുറുകെ യുള്ള പാലമായ കംഗ്ല നോങ്‌പോക്ക് തോങ് തുറന്നതിൽ മണിപ്പൂരിലെ ജനങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. മണിപ്പൂർ മുഖ്യമന്ത്രി എൻ ബിരേൻ സിംഗിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു; "അഭിനന്ദനങ്ങൾ മണിപ്പൂർ! സംസ്ഥാനത്തുടനീളം സമാധാനത്തിന്റെയും സമൃദ്ധിയുടെയും സന്തോഷത്തിന്റെയും ചേതന വർധിക്കട്ടെ ."
ആത്മ നിര്‍ഭര്‍ ഉത്തര്‍പ്രദേശ് റോസ്ഗര്‍ അഭിയാന്’ പ്രധാനമന്ത്രി 26ന് (വെള്ളിയാഴ്ച) തുടക്കം കുറിക്കും

കുടിയേറ്റത്തൊഴിലാളികള്‍ക്കു തൊഴിലവസരങ്ങള്‍ ഒരുക്കുന്നതിനായി സൃഷ്ടിച്ച ‘ആത്മ നിര്‍ഭര്‍ ഉത്തര്‍പ്രദേശ് റോസ്ഗര്‍ അഭിയാന്‍’ പ്രധാനമന്ത്രി ശ്രീ. നരേന്ദ്രമോദി ഉദ്ഘാടനം ചെയ്യും. ജൂണ്‍ 26 വെള്ളിയാഴ്ച രാവിലെ 11ന് വീഡിയോ കോണ്‍ഫറന്‍സ് വഴിയാണ് പദ്ധതിയുടെ ഉദ്ഘാടനം. കോവിഡ് 19 തൊഴിലാളികളെ പ്രതികൂലമായാണ് ബാധിച്ചത്. പ്രത്യേകിച്ച് കുടിയേറ്റത്തൊഴിലാളികളെ. ജോലി നഷ്ടപ്പെട്ട ധാരാളം തൊഴിലാളികള്‍ സ്വന്തം സംസ്ഥാനങ്ങളിലേക്ക് മടങ്ങുകയും ചെയ്തു. കുടിയേറ്റക്കാര്‍ക്കും ഗ്രാമങ്ങളിലെ തൊഴിലാളികള്‍ക്കും അടിസ്ഥാന സൗകര്യങ്ങളും ഉപജീവന മാര്‍ഗങ്ങളും ഒരുക്കേണ്ടത് ആവശ്യമായി വന്നു. ഈ വെല്ലുവിളി ഏറ്റെടുത്താണ് വിവിധ മേഖലകള്‍ക്ക് ഊര്‍ജം പകരുന്നതിനായി കേന്ദ്ര ഗവണ്‍മെന്റ് ആത്മനിര്‍ഭര്‍ ഭാരത് പദ്ധതി പ്രഖ്യാപിച്ചത്. രാജ്യത്തെ പിന്നാക്കമേഖലകളില്‍ അടിസ്ഥാന സൗകര്യങ്ങള്‍ ഒരുക്കുന്നതിനും തൊഴിലവസരങ്ങള്‍ സൃഷ്ടിക്കുന്നതിനുമായാണ് 2020 ജൂണ്‍ 20 ന് ഗരീബ് കല്യാണ്‍ റോസ്ഗര്‍ അഭിയാന്‍ ആരംഭിച്ചത്. ഉത്തര്‍പ്രദേശില്‍ 30 ലക്ഷത്തോളം കുടിയേറ്റത്തൊഴിലാളികളാണ് മടങ്ങിയെത്തിയത്. ഉത്തര്‍പ്രദേശിലെ 31 ജില്ലകളില്‍ 25,000ത്തിലധികം കുടിയേറ്റത്തൊഴിലാളികളുണ്ട്. ഇതില്‍ 5 എണ്ണം ആസ്പിരേഷനൽ ജില്ലകളാണ് . ഈ പശ്ചാത്തലത്തിലാണ് കേന്ദ്ര -സംസ്ഥാന സർക്കാരുകളുടെ വിവിദ്ധ പദ്ധതികൾ കോർത്തിണക്കികൊണ്ട് വ്യവസായ- സന്നദ്ധസംഘടനാ പങ്കാളിത്തത്തോടെ ഉത്തര്‍പ്രദേശ് ഗവണ്‍മെന്റ് ”ആത്മ നിര്‍ഭര്‍ ഉത്തര്‍പ്രദേശ് റോസ്ഗര്‍ അഭിയാന്‍” എന്ന പദ്ധതി ആവിഷ്‌കരിച്ചത്. തൊഴിലവസരങ്ങള്‍ പ്രദാനം ചെയ്യാനും പ്രാദേശിക സംരംഭകത്വം പ്രോത്സാഹിപ്പിക്കാനും തൊഴിലവസരങ്ങള്‍ നല്‍കുന്നതിന് വ്യവസായ അസോസിയേഷനുകള്‍, മറ്റ് സംഘടനകള്‍ എന്നിവയുമായി കൈകോര്‍ക്കാനുമാണ് ഈ അഭിയാന്‍ ശ്രദ്ധ കേന്ദ്രീകരിക്കുന്നത്. പ്രധാനമന്ത്രിക്കു പുറമെ ഉത്തര്‍പ്രദേശ് മുഖ്യമന്ത്രിയും 26ന് നടക്കുന്ന വീഡിയോ കോണ്‍ഫറന്‍സില്‍ സംബന്ധിക്കും. ഉത്തര്‍പ്രദേശിലെ വകുപ്പു മന്ത്രിമാരും വെര്‍ച്വല്‍ ലോഞ്ചില്‍ പങ്കെടുക്കും. ഉത്തര്‍പ്രദേശിലെ ആറ് ജില്ലകളിലെ ഗ്രാമീണരുമായി പ്രധാനമന്ത്രി സംവദിക്കും. കോവിഡ് -19 മഹാമാരിയുടെ പശ്ചാത്തലത്തില്‍ സാമൂഹിക അകലം പാലിച്ച് ഉത്തര്‍പ്രദേശിലെ എല്ലാ ജില്ലകളിലെയും ഗ്രാമങ്ങള്‍ പൊതു സേവന കേന്ദ്രങ്ങള്‍, കൃഷി വിജ്ഞാന കേന്ദ്രങ്ങള്‍ എന്നിവയിലൂടെ ഈ പരിപാടിയില്‍ പങ്കെടുക്കും.
പ്രധാനമന്ത്രി നാളെ ന്യൂഡെല്‍ഹി ഇസ്‌കോണില്‍ ഗീത ആരാധനാ മഹോല്‍സവത്തില്‍ പങ്കെടുക്കും

2019 ഫെബ്രുവരി 26നു പ്രധാനമന്ത്രി ശ്രീ. നരേന്ദ്ര മോദി ന്യൂഡെല്‍ഹി ഇസ്‌കോണില്‍ നടക്കുന്ന ഗീത ആരാധനാ മഹോല്‍സവത്തില്‍ പങ്കെടുക്കും. ലോകത്തിലെ വിശ്വാസികള്‍ക്കായി ഇസ്‌കോണ്‍ തയ്യാറാക്കിയ ഭഗവദ്ഗീത ചടങ്ങില്‍ പ്രധാനമന്ത്രി പ്രകാശിപ്പിക്കും. 2.8 മീറ്റര്‍ വലിപ്പവും 800 കിലോഗ്രാം ഭാരവുമുള്ള ഭഗവദ്ഗീത ഇതാദ്യമായാണു രൂപപ്പെടുത്തുന്നത്. ഇതില്‍ ഭഗവദ്ഗീതയിലെ ശ്ലോകങ്ങളും വ്യാഖ്യാനവും ഉണ്ട്. ഔദ്യോഗികമായ പ്രകാശനത്തിന്റെ ഭാഗമായി പ്രധാനമന്തി ഇതിലെ ഒരു താള്‍ മറിക്കും. തുടര്‍ന്നു പൊതുസമ്മേളനത്തെ അഭിസംബോധന ചെയ്യും.
പോളിമെറ്റാലിക്ക് സള്ഫൈഡുകളുടെ പര്യവേഷണത്തിന് കരാര് ഒപ്പുവയ്ക്കും

ഇന്ത്യന് മഹാസമുദ്രത്തില് മധ്യ, തെക്കു കിഴക്കന് ഇന്ത്യന് റിഡ്ജസ് (എസ്.ഡബ്ല്യൂ.ഐ.ആര്) മേഖലയിലെ 10,000 ചതുരശ്ര കിലോ മീറ്റര് പ്രദേശത്ത് പോളിമെറ്റാലിക്ക് സള്ഫൈഡുകളുടെ പര്യവേഷണത്തിനായി 15 വര്ഷത്തെയ്ക്കുള്ള കരാറിലേര്പ്പെടാന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ന്യൂഡല്ഹിയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. കേന്ദ്ര ഭൗമശാസ്ത്ര മന്ത്രാലയവും അന്താരാഷ്ട്ര സീ ബെഡ് അതോറിട്ടിയും തമ്മിലായിരിക്കും കരാറിലേര്പ്പെടുക. ഈ കരാര് വഴി ഇന്ത്യന് മഹാസമുദ്രത്തിലെ ഈ പ്രദേശത്ത് ഇന്ത്യയ്ക്ക് പര്യവേഷണത്തിനുള്ള പ്രത്യേകമായ അവകാശം ലഭിക്കും. കൂടാതെ, ചൈന, കൊറിയ, ജര്മ്മനി എന്നിവ സജീവമായ ഇന്ത്യന് മഹാസമുദ്രത്തിലെ ഇന്ത്യയുടെ സാന്നിധ്യവും വര്ദ്ധിപ്പിക്കും. വിവിധ ദേശീയ ഇന്സ്റ്റിറ്റ്യൂട്ടുകള്, ഗവേഷണ ലബോറട്ടറികള്, സ്ഥാപനങ്ങള് എന്നിവയുടെ പങ്കാളിത്തത്തോടെ കേന്ദ്ര ഭൗമശാസ്ത്ര മന്ത്രാലയമായിരിക്കും പദ്ധതി നടപ്പിലാക്കുക.
അഫ്ഗാന്‍ പ്രസിഡന്റ് പ്രധാനമന്ത്രിയെ വിളിച്ചു: പത്താന്‍കോട്ടിലെ അതിര്‍ത്തിക്കപ്പുറത്തു നിന്നുള്ള ഭീകരാക്രമണത്തെ അപലപിച്ചു.

അഫ്ഗാനിസ്താന്‍ പ്രസിഡന്റ് ശ്രീ.അഷ്‌റഫ് ഗനി പ്രധാനമന്ത്രി ശ്രീ. നരേന്ദ്ര മോദിയെ ടെലിഫോണില്‍ വിളിച്ചു. പത്താന്‍കോട്ടില്‍ നടന്ന അതിര്‍ത്തിക്കപ്പുറത്തു നിന്നുള്ള ഭീകരാക്രമണത്തിലുണ്ടായ ജിവഹാനിയില്‍ അദ്ദേഹം അനുശോചനം അറിയിച്ചു. മസാര്‍-ഇ-ഷെറീഫിലുണ്ടായ ഭീകരാക്രമണത്തെ ക്കുറിച്ചും അഫ്ഗാന്‍ പ്രസിഡന്റ് പ്രധാനമന്ത്രിയെ ധരിപ്പിച്ചു. ഇന്ത്യയുടെ വടക്ക് കിഴക്കന്‍ മേഖലയിലുണ്ടായ ഭൂകമ്പത്തില്‍ സംഭവിച്ച സാശനഷ്ടങ്ങള്‍ നേരിടുന്നതില്‍ എല്ലാവിധ പിന്തുണയും അദ്ദേഹം അറിയിച്ചു. അതിര്‍ത്തിക്കപ്പുറത്തു നിന്നുള്ള ഭീകരാക്രമണവും ഭൂകമ്പം നേരിടുന്നതില്‍ നല്‍കിയ പിന്തുണയും പ്രധാനമന്ത്രി ശ്രീ.നരേന്ദ്ര മോദി അഫ്ഗാന്‍ പ്രസിഡന്റിനെ മോദി അറിയിച്ചു. മസാര്‍-ഇ-ഷെറീഫില്‍ നടന്ന ഭീകരാക്രമണത്തെ വിഫലമാക്കിക്കൊണ്ട് ഇന്ത്യന്‍ നയതന്ത്ര കാര്യാലയത്തിലെ ജീവനക്കാരുടെ സുരക്ഷ ഉറപ്പാക്കുന്നതിന് കാട്ടിയ വിപദി ധൈര്യത്തിന് പ്രധാനമന്ത്രി അഫ്ഗാന്‍ ദേശീയ സുരക്ഷാ സേനയെ അഭിനന്ദനം അറിയിച്ചു. ഇന്ത്യ എന്നും അഫ്ഗാന്‍ ജനതയോടൊപ്പം ഉണ്ടാകുമെന്നും പ്രധാനമന്ത്രി വ്യക്തമാക്കി.
നമാമി ഗംഗയുടെ കീഴില്‍ ഉത്തരാഖണ്ഡില്‍ ആറ് മെഗാ പദ്ധതികള്‍ പ്രധാനമന്ത്രി ഉദ്ഘാടനം ചെയ്യും

ഉത്തരാഖണ്ഡില്‍ നമാമി ഗംഗയുടെ കീഴിലുള്ള ആറ് മെഗാ പദ്ധതികള്‍ പ്രധാനമന്ത്രി ശ്രീ നരേന്ദ്ര മോദി നാളെ (2020 സെപ്റ്റംബര്‍ 29) രാവിലെ 11 ന് വീഡിയോ കോണ്‍ഫറന്‍സിലൂടെ ഉദ്ഘാടനം ചെയ്യും. 68 എം.എല്‍.ഡി ശേഷിയുള്ള മലിനജല സംസ്‌കരണ പ്ലാന്റ് (എസ്ടിപി) നിര്‍മ്മാണം, ഹരിദ്വാറിലെ ജഗ്ജീത്പുരില്‍ നിലവിലുള്ള 27 എം.എല്‍.ഡിയുടെ നവീകരണം, ഹരിദ്വാറിലെ സരായില്‍ 18 എം.എല്‍.ഡി എസ്ടിപി നിര്‍മാണം തുടങ്ങിയവയാണ് പദ്ധതികള്‍. 68 എംഎല്‍ഡി ജഗ്ജീത്പുര്‍ പദ്ധതിയുടെ ഉദ്ഘാടനം പിപിപിയുടെ ഹൈബ്രിഡ് ആന്വിറ്റി മോഡില്‍ ഏറ്റെടുത്ത ആദ്യത്തെ മലിനജല നിര്‍മാര്‍ജന പദ്ധതിയുടെ പൂര്‍ത്തീകരണം കൂടിയാണ്. ഋഷികേശില്‍, ലക്കാഡ്ഘട്ടിലെ 26 എംഎല്‍ഡി എസ്ടിപിയും ഉദ്ഘാടനം ചെയ്യും. ഹരിദ്വാര്‍-ഋഷികേശ് മേഖലയാണ് ഗംഗാ നദിയിലേക്ക് 80% മലിനജലവും എത്തിക്കുന്നത്. അതുകൊണ്ടുതന്നെ, ഈ മലിനജല സംസ്‌കരണ പ്ലാന്റുകളുടെ ഉദ്ഘാടനം ഗംഗാ നദി മാലിന്യമുക്തമാക്കുന്നതില്‍ നിര്‍ണായക പങ്ക് വഹിക്കും. മുനി കി രേതി പട്ടണത്തില്‍, ചന്ദ്രേശ്വര്‍ നഗറിലെ 7.5 എംഎല്‍ഡി ശേഷിയുള്ള എസ്ടിപി, രാജ്യത്തെ ആദ്യ 4 നിലയുള്ള, മലിനജല ശുദ്ധീകരണ പ്ലാന്റായി മാറും. പരിമിതമായിമാത്രം സ്ഥലം ഉപയോഗപ്പെടുത്തിയാണ് ഇതു നിര്‍മിച്ചിരിക്കുന്നത്. 900 ചതുരശ്രമീറ്ററില്‍ കുറച്ചു സ്ഥലം മാത്രമെടുത്താണ് എസ്ടിപി നിര്‍മ്മിച്ചിരിക്കുന്നത്. സാധാരണ ആവശ്യമുള്ള സ്ഥലത്തിന്റെ 30% മാത്രമാണ് ഇത്. ചോര്‍പാനിയില്‍ 5 എംഎല്‍ഡി എസ്ടിപിയും ബദരീനാഥില്‍ 1 എംഎല്‍ഡി, 0.01 എംഎല്‍ഡി ശേഷിയുള്ള രണ്ട് എസ്ടിപികളും പ്രധാനമന്ത്രി ഉദ്ഘാടനം ചെയ്യും. ഗംഗാ നദിക്കടുത്തുള്ള 17 ഗംഗാ പട്ടണങ്ങളില്‍ നിന്നുള്ള മാലിന്യനിര്‍മാര്‍ജനത്തിനായുള്ള ഉത്തരാഖണ്ഡിലെ 30 പദ്ധതികളും (100%) ഇപ്പോള്‍ പൂര്‍ത്തിയായി. ഇത് ഒരു പ്രധാന നേട്ടമാണ്. ഗംഗാ നദിയുടെ സംസ്‌കാരം, ജൈവവൈവിധ്യങ്ങള്‍, പുനരുജ്ജീവന പ്രവര്‍ത്തനങ്ങള്‍ എന്നിവ പ്രദര്‍ശിപ്പിക്കുന്നതിനായി ഗംഗയുമായി ബന്ധപ്പെട്ട ആദ്യ മ്യൂസിയമായ ''ഗംഗ അവലോകന്‍'' പ്രധാനമന്ത്രി ഉദ്ഘാടനം ചെയ്യും. ഹരിദ്വാറിലെ ചാന്ദി ഘട്ടിലാണ് മ്യൂസിയം സ്ഥിതി ചെയ്യുന്നത്. നാഷണല്‍ മിഷന്‍ ഫോര്‍ ക്ലീന്‍ ഗംഗയും വൈല്‍ഡ്‌ലൈഫ് ഇന്‍സ്റ്റിറ്റ്യൂട്ട് ഓഫ് ഇന്ത്യയും ചേര്‍ന്ന് പ്രസിദ്ധീകരിച്ച 'റോവിങ് ഡൗണ്‍ ഗംഗ' എന്ന പുസ്തകം ചടങ്ങില്‍ പ്രകാശനം ചെയ്യും. ഗംഗാ നദിയുടെ ജൈവവൈവിധ്യവും സംസ്‌കാരവും സമന്വയിപ്പിക്കാനുള്ള ശ്രമമാണ് വര്‍ണാഭമായ ഈ പുസ്തകം. ഗംഗയുടെ കഥയാണ് പുസ്തകത്തില്‍ പറയുന്നത്. ഉത്ഭവസ്ഥാനമായ ഗോമുഖില്‍ നിന്നു തുടങ്ങി സമുദ്രവുമായി ചേരുന്നതിനുമുമ്പുള്ള അവസാനകേന്ദ്രമായ ഗംഗാ സാഗറിലേക്ക് എത്തുന്നതുവരെയുള്ള കാഴ്ചകളാണ് ഈ പുസ്‌കത്തില്‍ വിവരിച്ചിരിക്കുന്നത്. ജല്‍ ജീവന്‍ മിഷന്റെ ലോഗോ, 'ഗ്രാമപഞ്ചായത്തുകള്‍ക്കുള്ള മാര്‍ഗദര്‍ശിക, ജല്‍ ജീവന്‍ മിഷനു കീഴിലുള്ള ജലസമിതികള്‍' എന്നിവയും പ്രധാനമന്ത്രി അനാച്ഛാദനം ചെയ്യും. ഈ ലിങ്ക് വഴി പരിപാടി കാണാം: https://pmevents.ncog.gov.in/
ജയ്പൂരിലെ പത്രിക ഗേറ്റ് പ്രധാനമന്ത്രി ഉദ്ഘാടനം ചെയ്യും

ജയ്പൂരിലെ പത്രിക ഗേറ്റ് പ്രധാനമന്ത്രി ശ്രീ നരേന്ദ്ര മോദി ഉദ്ഘാടനം ചെയ്യും. 2020 സെപ്റ്റംബര്‍ എട്ടിന് രാവിലെ 11ന് വീഡിയോ കോണ്‍ഫറന്‍സ് വഴിയാണ് ഉദ്ഘാടനം. ജയ്പൂരിലെ ജവഹര്‍ലാല്‍ നെഹ്റു മാര്‍ഗില്‍ പത്രിക ഗ്രൂപ്പ് ഓഫ് ന്യൂസ്പേപ്പേഴ്‌സാണ് ഗേറ്റ് നിര്‍മ്മിച്ചത്. ഗ്രൂപ്പ് ചെയര്‍മാന്‍ എഴുതിയ രണ്ട് പുസ്തകങ്ങളും പ്രധാനമന്ത്രി ശ്രീ മോദി പ്രകാശനം ചെയ്യും.
ആഗോള സംരംഭക ഉച്ചകോടി-2017 സംയുക്തമായി ഇന്ത്യയില്‍ സംഘടിപ്പിക്കുന്നതിന് അമേരിക്കയുമായി ധാരണാപത്രത്തില്‍ ഏര്‍പ്പെടുന്നതിന് കേന്ദ്ര മന്ത്രിസഭയുടെ അനുമതി

ആഗോള സംരംഭകത്വ ഉച്ചകോടി-2017 (ജി.ഇ.എസ്) സംയുക്തമായി ഇന്ത്യയില്‍ നടത്തുന്നതിന് അമേരിക്കയുമായി ഇന്ത്യ ഏര്‍പ്പെട്ട ധാരണാപത്രത്തിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം മുന്‍കാലപ്രാബല്യത്തോടെ അംഗീകാരം നല്‍കി. ഉച്ചകോടി സുഗമമായി നടത്തുന്നതിന് വേണ്ടി ബന്ധപ്പെട്ട കക്ഷികള്‍ക്കുണ്ടാകേണ്ട ഉത്തരവാദിത്തം, ചരക്ക് നീക്കമുള്‍പ്പെടെ സഹകരണത്തിന്റെ മേഖലകള്‍, വേദികളുമായി ബന്ധപ്പെട്ട ആവശ്യകതകള്‍ എന്നിവയൊക്കെ ധാരണാപത്രത്തില്‍ വിശദീകരിച്ചിട്ടുണ്ട്. ജി.ഇ.എസ്-2017 സംരംഭകര്‍ക്കും നിക്ഷേപകര്‍ക്കും മികച്ച അവസരമാണ് ഒരുക്കിയത്. ഒപ്പം ആഗോള വ്യവസായ മേധാവികളുമായി കൂടിക്കാഴ്ച നടത്താനും, നെറ്റവര്‍ക്കിംഗ് സെഷന്‍, പിച്ചിംഗ് മത്സരങ്ങള്‍, തന്ത്രങ്ങളുമായി ബന്ധപ്പെട്ട ശില്‍പ്പശാല, പുതിയ സഹകരണത്തിനായി മേഖല പ്രാധാന്യത്തോടെയുള്ള പരിപാടികളും ഉണ്ടായിരുന്നു. യുവ സംരംഭകര്‍ക്ക് പ്രത്യേകിച്ച് വനിതാ സംരംഭകര്‍ക്കും, ദീര്‍ഘകാലമായി പാര്‍ശ്വവല്‍ക്കരിക്കപ്പെട്ട വിഭാഗങ്ങള്‍ക്കും സാമ്പത്തികാവസരങ്ങള്‍ മെച്ചപ്പെടുത്തുന്നതിനുള്ള ഒരു ഫോറവും ഉച്ചകോടി നല്‍കി. പശ്ചാത്തലം 2017 നവംബര്‍ 28-30 തീയതികളില്‍ ഹൈദരാബാദില്‍ വച്ചാണ് ജി.ഇ.എസ്-2017 നടന്നത്. 150 രാജ്യങ്ങളില്‍ നിന്നായി 1500 ലേറെ രജിസ്‌റ്റേര്‍ഡ് പ്രതിനിധികള്‍ ഇതില്‍ സംബന്ധിച്ചു. ഇതിന് പുറമെ ബഹുരാഷ്ട്ര കമ്പനികളുടെ സി.ഇ.ഒമാര്‍, നയരൂപീകരണ വിദഗ്ദ്ധര്‍, ഗവണ്‍മെന്റ് ഉദ്യോഗസ്ഥര്‍ എന്നിവരും ഇതില്‍ ഭാഗഭാക്കായിരുന്നു. 2016 ജൂണ്‍ 7ന് പ്രധാനമന്ത്രി ശ്രീ. നരേന്ദ്രമോദിയും അന്നത്തെ യു.എസ്. പ്രസിഡന്റ് ബരാക്ക് ഒബാമയും തമ്മില്‍ നടത്തിയ സംയുക്ത പ്രസ്താവനയിലാണ് ജി.ഇ.എസിന്റെ എട്ടാം പതിപ്പ്-2017ല്‍ ഇന്ത്യയില്‍ വച്ച് നടത്താമെന്ന് തീരുമാനമെടുത്തത്. 2017 ജൂണ്‍ 25 മുതല്‍ 27 വരെ യു.എസ്.എ സന്ദര്‍ശിച്ച അവസരത്തില്‍ പ്രധാനമന്ത്രി ശ്രീ നരേന്ദ്ര മോദി ഇത് ആവര്‍ത്തിക്കുകയും അമേരിക്കന്‍ പ്രസിഡന്റിന്റെ ഉപദേശക മിസ് ഇവാങ്ക ട്രംമ്പിനെ ജി.ഇ.എസിലേക്കുള്ള യു.എസ്. പ്രതിനിധി സംഘത്തെ നയിച്ചുകൊണ്ട് ഇന്ത്യയിലേക്ക് വരാനായി ക്ഷണിക്കുകയും ചെയ്തിരുന്നു. വളര്‍ന്നുവരുന്ന സംരംഭകരുടെ ഒരു വിശിഷ്ട വേദിയാണ് ജി.ഇ.എസ്. ആഗോള വ്യവസായ നേതാക്കള്‍, അന്താരാഷ്ട്ര സംരംഭകരുടെ ശൃംഖലകള്‍, നൂതനാശയക്കാര്‍, നിക്ഷേപകര്‍ എന്നിവരുമായി കൂടിക്കാഴ്ചയ്ക്കുള്ള അവസരം ഉച്ചകോടി ഒരുക്കിയിരുന്നു. അതോടൊപ്പം പിച്ചിംഗ് മത്സരം, തന്ത്രരൂപീകരണ ശില്‍പ്പശാല, സംരംഭകരും നിക്ഷേപകരുമായി പുതിയ ബന്ധമുണ്ടാക്കുന്നതിന് സഹായകരമാകുന്ന മേഖല തിരിച്ചുള്ള പരിപാടികള്‍ എന്നിവയ്ക്കുള്ള വേദികളും ഒരുക്കികൊടുത്തിരുന്നു. യുവ സംരഭകര്‍ക്ക് പ്രത്യേകിച്ച് വനിതാ സംരംഭകര്‍ക്കും സ്റ്റാര്‍ട്ട് അപ്പുകള്‍ക്കും സാമ്പത്തികാവസരങ്ങള്‍ വര്‍ദ്ധിപ്പിക്കുന്നതിനുള്ള സൗകര്യവും നല്‍കിയിരുന്നു.
സ്വാമി വിവേകാനന്ദന്റെ ചിക്കാഗോ പ്രസംഗത്തിന്റെ 125ാം വാര്‍ഷികവും പണ്ഡിറ്റ് ദീനദയാല്‍ ഉപാധ്യായ ശതാബ്ദിയും ആഘോഷിക്കുന്ന വേളയില്‍ പ്രധാനമന്ത്രി വിദ്യാര്‍ഥി കണ്‍വെന്‍ഷനെ അഭിസംബോധന ചെയ്യും

സ്വാമി വിവേകാനന്ദന്റെ ചിക്കാഗോ പ്രസംഗത്തിന്റെ 125ാം വാര്‍ഷികവും പണ്ഡിറ്റ് ദീനദയാല്‍ ഉപാധ്യായ ശതാബ്ദിയും ആഘോഷിക്കുന്നതോടനുബന്ധിച്ച് 2017 സെപ്റ്റംബര്‍ 11ന് വിദ്യാര്‍ഥി കണ്‍വെന്‍ഷനില്‍ പ്രധാനമന്ത്രി ശ്രീ. നരേന്ദ്ര മോദി ‘യുവ ഇന്ത്യ, പുതിയ ഇന്ത്യ’ എന്ന വിഷയത്തെ അധികരിച്ചു പ്രസംഗിക്കും. ഒന്നിലേറെ ട്വീറ്റുകളിലായി പ്രധാനമന്ത്രി വെളിപ്പെടുത്തി: ‘നാളെ ‘യുവ ഇന്ത്യ, പുതിയ ഇന്ത്യ’ എന്ന വിഷയത്തെ അടിസ്ഥാനമാക്കി വിദ്യാര്‍ഥികള്‍ക്കു മുന്നില്‍ പ്രസംഗിക്കുകയാണ്. 1893ല്‍ സ്വാമി വിവേകാനന്ദന്‍ ചരിത്രപ്രധാനമായ ചിക്കാഗോ പ്രഭാഷണം നടത്തിയ ദിവസമായ സെപ്റ്റംബര്‍ 11നാണ് വിദ്യാര്‍ഥി കണ്‍വെന്‍ഷന്‍ നടക്കുന്നത്. ഈ വര്‍ഷമാകട്ടെ, സ്വാമി വിവേകാനന്ദന്റെ ചിക്കാഗോ പ്രസംഗത്തിന്റെ 125ാം വാര്‍ഷികവും പണ്ഡിറ്റ് ദീനദയാല്‍ ഉപാധ്യായ ശതാബ്ദിയും ആഘോഷിക്കുകയാണ്. സ്വാമി വിവേകാനന്ദന്‍ യുവശക്തിയുടെ കരുത്തില്‍ ഉറച്ചു വിശ്വസിച്ചിരുന്നു. രാഷ്ട്രനിര്‍മാണത്തില്‍ ഗണ്യമായ പങ്കു നിര്‍വഹിക്കേണ്ടവരാണു യുവാക്കളെന്ന് അദ്ദേഹം കരുതിയിരുന്നു. സ്വാമി വിവേകാന്ദന്റെ ആദര്‍ശത്തില്‍നിന്ന് ആവേശമുള്‍ക്കൊണ്ട് നമ്മുടെ യുവാക്കളുടെ സ്വപ്‌നങ്ങളും ആഗ്രഹങ്ങളും യാഥാര്‍ഥ്യമാക്കുന്നതിനായി നാം വിശ്രമമില്ലാതെ പ്രവര്‍ത്തിക്കുകയാണ്’.
അവയവമാറ്റ രംഗത്തു സഹകരിക്കാനുള്ള ഇന്ത്യ-സ്‌പെയ്ന്‍ ധാരണാപത്രത്തിന് മന്ത്രിസഭ അനുമതി നല്‍കി

അവയവമാറ്റ രംഗത്തു സഹകരിക്കുന്നതിന് സ്‌പെയിനിലെ ആരോഗ്യമന്ത്രാലയത്തിനു കീഴിലുള്ള നാഷണല്‍ ട്രാന്‍സ്പ്ലാന്റ് ഓര്‍ഗനൈസേഷനും കേന്ദ്ര ആരോഗ്യ, കുടുംബക്ഷേമ മന്ത്രാലയത്തിനു കീഴിലുള്ള ഡയറക്ടറേറ്റ് ജനറല്‍ ഓഫ് ഹെല്‍ത്ത് സര്‍വീസസും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. അവയവങ്ങളും കോശങ്ങളും സംഭരിക്കുന്നതും മാറ്റിവെക്കുന്നതും സംബന്ധിച്ച കാര്യങ്ങളിലുള്ള ഉഭയകക്ഷിബന്ധം മെച്ചപ്പെടുത്തുന്നതിനു ധാരണാപത്രം സഹായകമാകും. അവയവങ്ങളുടെ പ്രവര്‍ത്തനം നിലച്ചുപോകുന്ന ഘട്ടത്തിലെത്തിയ രോഗികള്‍ക്കു മെച്ചപ്പെട്ട സേവനം നല്‍കാന്‍ സാധിക്കുകയും ചെയ്യും. സ്‌പെയിനിലെ ബന്ധപ്പെട്ട പ്രതിനിധികളുമായി നടക്കുന്ന അടുത്ത ഉഭയകക്ഷി കൂടിക്കാഴ്ചയില്‍ ധാരണാപത്രം ഒപ്പിടാനാണു പദ്ധതി.
ജൈവസാങ്കേതികവിദ്യാ രംഗത്ത് ഇന്ത്യ ബ്രസീൽ ധാരണാപത്രം

ഇന്ത്യയും ബ്രസീലും തമ്മിൽ 2018 മേയിൽ ഒപ്പു വച്ച ഒരു ധാരണാപത്രത്തെ കുറിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം വിലയിരുത്തി ശാസ്ത്ര സാങ്കേതിക രംഗത്ത് ഇന്ത്യയും ബ്രസീലും തമ്മിലുള്ള ബന്ധങ്ങൾ ശക്തിപ്പെടുത്താനും , ശാസ്ത്ര സാങ്കേതിക നയതന്ത്രത്തിൽ നവീനാശയങ്ങൾക്കുള്ള ഭാവി തന്ത്രങ്ങൾക്കുള്ള കാര്യപരിപാടിക്ക് രൂപം നൽകാനും , ജൈവസാങ്കേതിക , വിദ്യാഭ്യാസ , പരിശീലന , ഗവേഷണ മേഖലകളിൽ മൂർത്തമായ പദ്ധതിക്ക് രൂപം കൊടുക്കാനാണ് ധാരണാപത്രഫത്തിൽ ഒപ്പു വച്ചത് . കൂട്ടുപ്രവർത്തനത്തിന്റെ വിശാല മേഖലകൾ ഇവയാണ് : ജൈവ ഔഷധങ്ങളും , ആരോഗ്യവും, പ്രത്യേകിച്ച് ജൈവസാങ്കേതിക വിദ്യ അടിസ്ഥാനമാക്കിയ ഉൽപ്പന്നങ്ങൾ കാർഷിക പ്രജനന രീതികൾ ജൈവ ഇന്ധനവും ജൈവ ഊർജ്ജവും നാനോടെക്നോളജിയും ബയോഇൻസ്‌ട്രമെന്റേഷനും ജൈവ സാങ്കേതികവിദ്യയും , ടാക്സോണമിയും
പ്രധാനമന്ത്രി ജവാന്മാരോടൊപ്പം ഹര്‍സിലില്‍ ദീപാവലി ആഘോഷിച്ചു

പ്രധാനമന്ത്രി ശ്രീ. നരേന്ദ്ര മോദി ഇന്ന് കരസേനയിലേയും, ഐ.റ്റി.ബി.പി.യിലെയും ജവാന്മാരോടൊപ്പം ഉത്തരാഘണ്ഡിലെ ഹര്‍സിലില്‍ ദീപാവലി ആഘോഷിച്ചു. ജവാന്മാര്‍ക്ക് ദീപാവലി ആശംസകള്‍ നേര്‍ന്നുകൊണ്ട്, തണുത്തുറഞ്ഞ വിദുരസ്ഥ മേഖലകളിലെ ഉയരങ്ങളില്‍ തങ്ങളുടെ കര്‍ത്തവ്യത്തോട് അവര്‍ പുലര്‍ത്തുന്ന സമര്‍പ്പണമാണ് രാജ്യത്തെ ശക്തമാക്കുന്നതെന്നും 125 കോടി ഇന്ത്യാക്കാരുടെ സ്വപ്നങ്ങളും, ഭാവിയും ഭദ്രമാക്കുന്നതെന്നും പ്രധാനമന്ത്രി പറഞ്ഞു. പ്രകാശത്തിന്റെ ഉത്സവമായ ദീപാവലി നന്മയുടെ വെളിച്ചം പരത്തുകയും, ഭയം ഇല്ലാതാക്കുകയും ചെയ്യുന്നു. അതുപോലെ, ജവാന്മാര്‍ തങ്ങളുടെ പ്രതിബദ്ധതയും, അച്ചടക്കവും വഴി ജനങ്ങളില്‍ സുരക്ഷിതത്വത്തിന്റെയും നിര്‍ഭയത്വത്തിന്റെയും അവബോധം പരത്താന്‍ സഹായിക്കുന്നു. ഗുജറാത്ത് മുഖ്യമന്ത്രിയായിരുന്ന കാലം മുതല്‍ ദീപാവലി ദിനത്തില്‍ താന്‍ സൈനികരെ സന്ദര്‍ശിക്കാറുള്ള കാര്യം പ്രധാനമന്ത്രി അനുസ്മരിച്ചു. വര്‍ഷങ്ങള്‍ക്ക് മുമ്പ് കൈലാസ് മാനസരോവര്‍ യാത്രയുടെ ഭാഗമായിരിക്കവെ, ഐ.റ്റി.ബി.പി. ജവാന്മാരുമായി താന്‍ നടത്തിയ ആശയവിനിമയത്തെ കുറിച്ചും അദ്ദേഹം പരാമര്‍ശിച്ചു. പ്രതിരോധ മേഖലയില്‍ ഇന്ത്യ വന്‍ പുരോഗതിയാണ് കൈവരിച്ച് കൊണ്ടിരിക്കുന്നതെന്ന് പ്രധാനമന്ത്രി പറഞ്ഞു. ഒരു റാങ്ക്, ഒരു പെന്‍ഷന്‍ ഉള്‍പ്പെടെ വിമുക്ത ഭടന്മാരുടെ ക്ഷേമത്തിനായി നിരവധി നടപടികളാണ് കൈക്കൊണ്ട് വരുന്നതെന്നും അദ്ദേഹം ചൂണ്ടിക്കാട്ടി. ഐക്യരാഷ്ട്ര സമാധാനപാലന ദൗത്യത്തില്‍ ഇന്ത്യന്‍ സായുധ സേനകള്‍ ലോകത്തെമ്പാടും നിന്ന് ആദരവും, അഭിനന്ദനങ്ങളും ഏറ്റുവാങ്ങുന്നത് അദ്ദേഹം ചൂണ്ടിക്കാട്ടി. പ്രധാനമന്ത്രി ജവാന്മാര്‍ക്ക് മധുര പലഹാരങ്ങള്‍ വിതരണം ചെയ്തു. സമീപ പ്രദേശങ്ങളില്‍ നിന്നും തനിക്ക് ദീപാവലി ആശംസകള്‍ നേരാനെത്തിയ ജനങ്ങളുമായും അദ്ദേഹം ആശയവിനിമയം നടത്തി.
ഇന്ത്യയ്ക്കും തായ്വാനുമിടയില് വിമാനസര്വ്വീസിന് അനുമതി

ഇന്ത്യയ്ക്കും തായ്വാനുമിടയില് വിമാന സര്വ്വീസ് തുടങ്ങുന്നതിന് കരാര് ഒപ്പുവയ്ക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ന്യൂഡല്ഹിയില് ചേര്ന്ന കേന്ദ്ര മന്ത്രിസഭാ യോഗം അനുമതി നല്കി. ഇന്ത്യയിലെ തായ്വാന്റെ പ്രതിനിധിയുടെ ഓഫീസായ തായ്പേയി സാമ്പത്തിക സാംസ്കാരിക കേന്ദ്രവും, തായ്വാനിലെ ഇന്ത്യന് പ്രതിനിധിയുടെ ഓഫീസായ ഇന്ത്യ – തായ്പേയ് അസോസിയേഷനും തമ്മിലാണ് വിമാന സര്വ്വീസ് കരാര് ഒപ്പിടുക. ഇന്ത്യയ്ക്കും തായ്വാനുമിടയില് നിലവില് ഔദ്യോഗിക വിമാന സര്വ്വീസ് കരാറില്ല. എയര് ഇന്ത്യ ചാര്ട്ടേഴ്സ് ലിമിറ്റഡും തായ്പേയിലെ എയര്ലൈനുകളുടെ സംഘടനകളും തമ്മില് കൈമാറിയിട്ടുള്ള ഒരു ധാരണാപത്രത്തിന്റെ അടിസ്ഥാനത്തിലാണ് നിലവില് ഇരു രാജ്യങ്ങള്ക്കുമിടയില് വിമാന സര്വ്വീസുകള് നടക്കുന്നത്. ഔദ്യോഗിക കരാര് നിലവില് വരുന്നത് ഇന്ത്യയ്ക്കും തായ്വാനുമിടയിലെ സിവില് വ്യോമയാന ബന്ധങ്ങളിലെ സുപ്രധാന നാഴികക്കല്ലായിരിക്കും. ഒപ്പം ഇരു രാജ്യങ്ങള്ക്കുമിടയില് വര്ദ്ധിച്ച തോതിലുള്ള വ്യാപാരം, നിക്ഷേപം, വിനോദ സഞ്ചാരം, സാംസ്കാര വിനിമയം എന്നിവ യാഥാര്ത്ഥ്യമാക്കാനും ഇത് വഴിയൊരുക്കും.
നാരീശക്തി അവാര്‍ഡ് ജേതാക്കളുമായി പ്രധാനമന്ത്രി നാളെ ആശയവിനിമയം നടത്തും

ന്യൂഡെല്‍ഹി എല്‍.കെ.എമ്മില്‍ നാരീശക്തി അവാര്‍ഡ് ജേതാക്കളുമായി പ്രധാനമന്ത്രി ശ്രീ. നരേന്ദ്ര മോദി നാളെ ആശയവിനിമയം നടത്തും. നേട്ടം കരസ്ഥമാക്കിയ വനിതകളായിരിക്കും രാജ്യാന്തര വനിതാദിനമായ നാളെ പ്രധാനമന്ത്രിയുടെ ട്വിറ്റര്‍ അക്കൗണ്ട് കൈകാര്യം ചെയ്യുന്നത്. #SheInspiresUs. രാഷ്ട്രപതി ഭവനില്‍ നാളെ രാവിലെ നടക്കുന്ന ചടങ്ങില്‍ രാഷ്ട്രപതി നാരീശക്തി പുരസ്‌കാരങ്ങള്‍ വിതരണം ചെയ്യും. സ്ത്രീശാക്തീകരണത്തിന്, വിശേഷിച്ച് പ്രലോഭിപ്പിക്കപ്പെടാനും പാര്‍ശ്വവല്‍ക്കരിക്കപ്പെടാനും ഇടയുള്ള സ്ത്രീകളുടെ ശാക്തീകരണത്തിന്, ശ്രദ്ധേയമായ പ്രവര്‍ത്തനം നടത്തുന്ന വ്യക്തികള്‍ക്കും സംഘങ്ങള്‍ക്കും സ്ഥാപനങ്ങള്‍ക്കുമാണ് പ്രതിവര്‍ഷം ദേശീയതല അംഗീകാരങ്ങള്‍ നല്‍കിവരുന്നത്.
പ്രധാനമന്ത്രി നാളെ വാരണസിയും ലക്‌നൗവും സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി നാളെ വാരാണസിയും ലക്‌നൗവും സന്ദര്‍ശിക്കും. വാരാണസിയിലെത്തുന്ന പ്രധാനമന്ത്രി വിഭിന്നശേഷിയുള്ളവര്‍ക്കുള്ള സഹായ ഉപകരണങ്ങള്‍ വിതരണം ചെയ്യുന്ന പരിപാടിയായ സശക്തികരണ്‍ സമാരോഹില്‍ പങ്കെടുക്കും. ലക്‌നൗവില്‍ ബാബാ സാഹേബ് ഭീംറാവു അംബേദ്ക്കര്‍ സര്‍വ്വകലാശാലയിലെആറാമതു ബിരുദദാന സമ്മേളനത്തെ പ്രധാനമന്ത്രി അഭിസംബോധന ചെയ്യും. ഭാരതീയ മൈക്രോ ക്രെഡിറ്റിന്റെ അഭിമുഖത്തില്‍ സംഘടിപ്പിക്കുന്ന ഇ-റിക്ഷകളുടെ വിതരണ ചടങ്ങിലും അദ്ദേഹം സംബന്ധിക്കും. അംബേദ്ക്കര്‍ മഹാസഭയില്‍ പ്രധാനമന്ത്രി ബാബസാഹേബ് ഡോ.ഭീംറാവു അംബേദ്ക്കര്‍ക്ക് ആദരാജ്ഞലി അര്‍പ്പിക്കും.
പ്രധാനമന്ത്രിയുടെ ദേശീയ കൈത്തറിദിന സന്ദേശം

ദേശീയ കൈത്തറി ദിനത്തില്‍ പ്രധാനമന്ത്രി പുറത്തിറക്കിയ സന്ദേശം: ‘കൈത്തറി മേഖലയ്ക്ക് പ്രോല്‍സാഹനം നല്‍കുമെന്നും നിത്യജീവിതത്തില്‍ കൈത്തറി ഉല്‍പന്നങ്ങള്‍ കൂടുതലായി ഉപയോഗിക്കുമെന്നും ദേശീയ കൈത്തറി ദിനത്തില്‍ നമുക്കു പ്രതിജ്ഞയെടുക്കാം. നമ്മുടെ കൈത്തറി മേഖല വൈജാത്യം നിറഞ്ഞതും പരിസ്ഥിതി സൗഹൃദപരവും എത്രയോ നെയ്ത്തുകാര്‍ക്കു തൊഴില്‍ ലഭ്യമാക്കാന്‍ ശേഷിയുള്ളതുമാണ്. ഈ മേഖലയ്ക്കു നാം നല്‍കുന്ന പിന്തുണ അവര്‍ക്കു പ്രോല്‍സാഹനമായിത്തീരും. കൈത്തറി മേഖലയുമായി ബന്ധപ്പെട്ട് ഏറെ സ്ത്രീകള്‍ പ്രവര്‍ത്തിക്കുന്നുണ്ട് എന്നതിനാല്‍ ഈ മേഖലയ്ക്ക് ഊര്‍ജം പകരുന്നതു സ്ത്രീശാക്തീകരണത്തിനും സഹായകമാകും.’
പ്രധാനമന്ത്രി സെപ്റ്റംബര്‍ 22ന് ഒഡിഷയും ഛത്തീസ്ഗഢും സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി സെപ്റ്റംബര്‍ 22ന് ഒഡിഷയും ഛത്തീസ്ഗഢും സന്ദര്‍ശിക്കും. ഒഡിഷയിലെ താല്‍ച്ചറില്‍ താല്‍ച്ചര്‍ വളംനിര്‍മാണ പ്ലാന്റ് പുനരുദ്ധരിക്കുന്നതിനുള്ള ജോലിയുടെ ഉദ്ഘാടനഫലകം അദ്ദേഹം അനാച്ഛാദനം ചെയ്യും. കല്‍ക്കരി ഗ്യാസിഫിക്കേഷന്‍ അധിഷ്ഠിത വളംനിര്‍മാണ യൂണിറ്റോടുകൂടിയ ഇന്ത്യയിലെ പ്രഥമ പ്ലാന്റാണ് ഇത്. വളത്തിനു പുറമെ, ഈ പ്ലാന്റില്‍ പ്രകൃതിവാതക ഉല്‍പാദനവും നടത്തും. ഇതു രാജ്യത്തിന്റെ ഊര്‍ജ ആവശ്യങ്ങള്‍ക്കു ഗുണകരമാകും. തുടര്‍ന്നു ഝാര്‍സുഗുഡയിലേക്കു തിരിക്കുന്ന പ്രധാനമന്ത്രി, ഝാര്‍സുഗുഡ വിമാനത്താവളത്തിന്റെ ഉദ്ഘാടനം നിര്‍വഹിക്കും. പടിഞ്ഞാറന്‍ ഒഡിഷയെ വ്യോമയാന ഭൂപടത്തിലേക്ക് എത്തിക്കുന്ന ഈ വിമാനത്താവളം ഉഡാന്‍ പദ്ധതി വഴി വ്യോമഗതാഗത സൗകര്യം ഒരുക്കുകയും ചെയ്യും. ഗര്‍ജന്‍ബഹല്‍ കല്‍ക്കരി ഖനികളും ഝാര്‍സുഗുഡ-ബാരപാലി-സര്‍ദേഗ റയില്‍വൈ ലൈനും പ്രധാനമന്ത്രി രാഷ്ട്രത്തിനു സമര്‍പ്പിക്കും. ദുലംഗ കല്‍ക്കരി ഖനികളില്‍ കല്‍ക്കരി ഉല്‍പാദനവും കടത്തും ആരംഭിക്കുന്നതിന്റെ ഫലകം അദ്ദേഹം അനാച്ഛാദനം ചെയ്യും. തുടര്‍ന്നു പ്രധാനമന്ത്രി ഛത്തീസ്ഗഢിലെ ജഞ്ച്ഗിര്‍ ചാംപയിലെത്തും. പരമ്പരാഗത കൈത്തറി, കൃഷി പ്രദര്‍ശനം അദ്ദേഹം സന്ദര്‍ശിക്കും. ദേശീയ പാത പദ്ധതികള്‍ക്കും പെന്‍ദ്ര-അനുപ്പൂര്‍ മൂന്നാമതു റെയില്‍പ്പാതയ്ക്കും പ്രധാനമന്ത്രി തറക്കല്ലിടും. തുടര്‍ന്നു പൊതുയോഗത്തെ അഭിസംബോധന ചെയ്യും.